е по-ниско или равно на максимално допустимото работно налягане за съответния участък от водородната система. Защитата срещу свръхналягане трябва да е в съответствие с проверката на монтажа, посочена в точка 2.6.
 1.1.2.
 Системи за изпускане на водород
 1.1.2.1.
 Предпазни системи за освобождаване на налягането
 Предпазните устройства за освобождаване на налягането (като разрушаващ се диск) трябва да съответстват на проверката на монтажа, посочена в точка 2.6., и могат да бъдат използвани извън системата за съхранение на водород. Изпускането на газообразен водород от други предпазни устройства за освобождаване на налягането не трябва да бъде насочено:
 а)към открити електрически клеми, открити електрически прекъсвачи или други източници на запалване;
 б)във или към отделенията за пътници или багаж на превозното средство;
 в)във или към ниша на колело на превозното средство; и
 г)Към резервоари за газообразен водород.
 1.1.2.2.
 Система за отвеждане на отработилите газове на превозното средство
 1.1.2.2.1.
 Изпускателната уредба на превозното средство трябва да е в съответствие с изпитването на изпускателната уредба на превозното средство, посочено в точка 2.4.
 1.1.2.2.2.
 В точката на изпускане на отработилия газ от изпускателната уредба на превозното средство концентрацията на водород трябва да:
 а)не надвишава средно 4 об. % по време на всеки пълзящ интервал от 3 секунди при нормална експлоатация, включително пускане в ход и спиране на двигателя; и
 б)не надвишава 8 % във всеки един момент.
 1.1.3.
 Защита срещу огнеопасни условия: Условия на единична неизправност
 1.1.3.1.
 Водород, изтекъл и/или просмукал се от системата за съхранение на водород, не трябва да се изпуска непосредствено в отделенията за пътници или багаж, или товарното отделение, или в което и да е друго затворено или полузатворено пространство в превозното средство, което съдържа незащитени източници на запалване.
 1.1.3.2.
 Единична неизправност след главния запорен клапан на водородната система не трябва да води до никакво натрупване на водород никъде в отделението за пътници съгласно процедурата на изпитване, посочена в точка 2.3.2.
 1.1.3.3.
 Ако по време на работа, единична неизправност доведе до концентрация на водород във въздуха, превишаваща 3,0 об. % в затворените или полузатворените пространства в превозното средство, трябва да се издаде съответен предупредителен сигнал (точка 1.1.3.5.). Ако концентрацията на водорода във въздуха превиши 4,0 об. % в затворените или полузатворените пространства в превозното средство, главният запорен клапан трябва да се затвори, за да се изолира системата за съхранение (процедура за изпитване в точка 2.3).
 1.1.3.4.
 Утечки от горивната система
 По линията за подаване на водородно гориво (напр. тръбопроводи, съединения и др.), намираща се между главния(те) запорен(ни) клапан(и) на горивната система и системата на горивните елементи или двигателя, не трябва да има утечки. Съответствието се проверява при НРН (процедурата на изпитване в точка 2.5.).
 1.1.3.5.
 Контролно-сигнално устройство, предупреждаващо водача
 Предупреждението се дава чрез визуален сигнал или изписан текст със следните характеристики:
 а)видимо е за водача, когато последният е в определеното за него място за сядане и с поставен обезопасителен колан;
 б)има жълт цвят, в случай че системата за откриване е неизправна (напр. прекъсване на електрическата верига, късо съединение, неизправен датчик). Има червен цвят в съответствие с точка 1.1.3.3.
 в)когато свети, трябва да бъде видимо за